
הסיפור מוקדש לכל התורמים היקרים שהקדישו את תרומתם למען החטופים. לכל אלה שהתפללו לשלומם ולכל אלה שהאמינו ש"ישועת ד' כהרף עין...", זה לא סיסמא אלא מציאות לזוכים לכך. לכל אלה שנוכחו שלקדב"ה יש דרך ניסית להוציא ממיצר  את מי שדבק בו באמת. 
[bookmark: _GoBack]הסיפור המובא כאן בשינוי פרטים מחבר אותנו לניסים מופלאים שהתרחשו בשנות השואה שזה אחד מהם.
למשפחת גרוס ברומניה היו 10 ילדים. הם היו בעלי אמונה איתנה, חרדים לדבר ד' שלא זזו בקוצו של יוד מההלכה הפסוקה. העובדה הזו גררה עימותים קשים במשפחה הכוללת שראתה בשנות האימים את האדיקות העיוורת כהתאבדות בטוחה.
התקופה היא 1942 בה שלט יון אנטונסקו מושל פשיסטי בן בריתם של הנאצים, טרם טיהור אירופה מיהודים. כבר אז סבלו יהודי רומניה מחוסר סובלנות מכוון, וחייהם נהפכו להפקר עבור חוליגנים אנטישמיים. משפחת גרוס גרה בכפר קטן ופורה לצד משפחתה המורחבת. יהודים רבים מפולין הכבושה הגיעו בדרך בריחתם לאזור, שבאמתחתם סיפורי זוועה שרק השטן יכול היה להמציא. נבואות הזעם הילכו אימים על יהודייה של יישובי הסביבה.
ילדי משפחת גרוס היו ילדים שמורים שלא הסתובבו במחוזות אחרים. אביהם הרב אוויגדור, אדם תקיף ולא מתפשר כהוא זה על חינוך יהודי כהלכתו.
אחות האב שגרה בשכנותו עם בעלה ושני ילדיה הקטנים, באה אל אחיה בדברים, שיואיל לקנות כרטיסים לאנייה האמורה לקחת אותם בחשאי לחופי ארץ ישראל. היות ויש עומס של רישום להפלגה היא תוכל לעשות לאחיה ומשפחתו הגדולה פרוטקציה, העיקר שייתן את הסכמתו. היא אחותו חשה חובה לדאוג אף למשפחתה המורחבת.
הרב אויגדור שמע והזדעזע.
"מה, את מציעה לי לנסוע לארץ ישראל? את יודעת מה המצב הרוחני הקשה שם? אני לא מתכוון לעשות שום צעד לסכן את החינוך הטהור ."
" איפה אתה חי? אתה הולך לסכן את החיים של 12 נפשות בגלל חששות מטופשים? ומה עם  פיקוח נפש? האם שם לא תוכל להמשיך ולחנך אותם?"
"אל תוסיפי לדבר אלי בעניין. החינוך היהודי שווה לי יותר מהחיים. אם יגרע משהו ביהדות שלי או של הילדים לא שווה לי ההצלה?"
"תדע שאני כבר קניתי כרטיסים למשפחתי . זו החובה שלי להציל את מה שנשאר והחובה שלך להציל את חייך וחיי משפחתך. זה הדבר היחיד שצריך לעמוד מול עיניך?"
"לא אתן יד להפקיר את חיי התורה שלנו. ואת עשי כרצונך."
הוויכוחים הקשים שנמשכו ימים רבים, הגיעו לאוזני המשפחה כולה שהפעילה לחצים קשים ובלתי פוסקים על הרב אוויגדור. הוא עמד איתן על דעתו עד שבנו ובתו הגדולים בני הארבע עשרה החלו להתחנן על נפשם. 
"אבא , אנו רוצים לחיות." 
הסביבה כולה החלה לדבר על הרב האכזר ועל ליבו האטום ועל המוות שהוא עומד לגזור על ילדיו. האב החל להתרכך ולבסוף אמר לאחותו "אני מוכן שתיקחי אתך את 2 ילדי הגדולים. יוסף וחני וד' יעזור"
"ומה אתך? האם ניפרד פרידת עולמים רק כי החלטת לגזור על עצמך מוות בטוח ולא מושיט יד לגלגל ההצלה שהקדב"ה מזמן לך? האין זאת כפיות טובה?" טענה נגדו והחלה לבכות. אחריה הצטרפו השכנים והמשפחה כולה. אוויגדור עמד יחידי איתן בדעתו ומולו עמדה כל בני המשפחה שלא הבינה כלל, מדוע הכלל של פיקוח נפש נשכח מאביהם כליל. והאם זה בכלל הרב אוויגדור השפוי והדואג לילדיו?
בינתיים החלו האח והאחות הגדולים בהכנות להפלגה. הם מיהרו לקנות בגד לנסיעה ומגפיים חדשות והתכוננו לתאריך המסע שיחל בעוד שבועיים. אחותו של אוויגדור התעייפה לשכנע את אחיה והסתפקה בהצלתם של 2 ילדיו הגדולים.
המשפחה כולה עסקה במרץ ובהתרגשות מעורבת של צער פרידה ושמחת ההצלה. בשבת האחרונה טרם הנסיעה, הגיע דודם הרחוק ששמע על מסע ההצלה ובא לבקרם . שבת אחר הסעודה ביקש הדוד  מיוסף בן ה-14 ומחני בת ה-13 ללוותו מעט כדי שיוכל בדרך לשוחח עמם ולהיפרד מהם כראוי. לאחר שיחה ארוכה נפרדו ממני הגדולים. כשפנו לחזור לביתם החל לרדת גשם ונספג באדמה שנעשתה דביקה וטובענית. 
"חבל על מגפינו החדשים. בא נחלוץ אותם ונטמנם תחת בגדינו. הן נצטרך אותם להפלגה ביום שני הקרוב."
"את צודקת, הם יהרסו בבוץ הטובעני הזה. עדיף שרגלינו יתלכלכו ומגפינו החדשים ישמשו אותנו היטב בנסיעה הקרובה."
מרחוק נראה אביהם מביט בהם בחומרה. וכך אמר בקול נוקב: 
"כיצד אתם מעיזים לחלל שבת?"
לחלל שבת?  רק עתה הפנימו שהם מטלטלים בשבת, דבר שלא קרה עד עתה. במקום ללכת כדרך הליכה כשהרגלים בתוך המגפיים הם פשוט מחזיקים אותם בידיהם.
"אבא, רק נזהרנו לא להרוס את המגפיים החדשות. הן הרי נצטרך אותם כבר בעוד 48 שעות". ניסו למלמל ולהצדיק את מעשה הטלטול שאביהם החמיר בו במיוחד.
"אני כבר חוזה את העתיד שלכם בארץ ישראל. אם אתם מוותרים ועוברים על עבירה חמורה, ברור לי שאין בכם מספיק יראת שמיים. ואני ברגע זה החלטתי לא לקחת את הסיכון. אתם נשארים פה. אני לא יקריב את ילדי למולך של אווירת ההפקר של ארץ ישראל. אתם לא תפליגו!!!"
"אבל אבא, אתה יודע שכל המסע הזה הוא מסע הצלה. ואנו מבטיחים לשמור על ההלכות כפי שאתה חינכת אותנו."
"אתם נשארים כאן ואין על מה להתווכח!!"
חלום ההפלגה התמוטט באחת. הדמעות שהציפו את עיני ילדיו לא מוטטו את האיש החזק והאיתן בדעתו. גם אם ליבו התמוסס בהסתר מול אכזבת חייהם של ילדיו שהוא כה אהב, ברור היה לו שיש משהו גדול יותר מאהבת אב לבניו, גדול יותר מהחיים. החרדה מכל נדנוד חטא ועוון חזקה, הייתה מכל נבואות הזעם על איימי הנאצים הקרבים. 
נדלג על הכעס הנוראי של אחותו ששמעה על כך ועל קומץ הרחמנות שנעלם מאחיה אוויגדור, אם לא עליו לפחות על ילדיו. כשהרימה האונייה עוגן והחלה להחליק על גבי המים ולהתרחק מהחוף, ידעה  שאחיה אוויגדור הנכנס לתוך מלתעות החיה הנאצית, עשה זאת לעצמו . כשתהיה על אדמתה הבטוחה של חופי ישראל תדע שלא הנאצים חיסלו אותו אלא הוא הרג את עצמו ואת משפחתו ביודעין. לעולם תזכור שקשיחותו קפדנותו ואי התפשרות על קוצו של יוד הם הביאו לאסון שלא יישכח.
האנייה הייתה אניית "סטרומה" הידועה שלא זכתה להגיע ליעדה וטבעה במימי הים השחור מפגיעת סוללת סובייטית. למגינת לב, האסון היה כבד ולא נשארו ניצולים. כך ירדו למצולות חלומות רבים על חיים חדשים, על הצלה ועל כעסים קשים ששייכים רק לעולם החולף.
אוויגדור אשתו ועשרת ילדיו זכו לעלות לארץ ישראל בדרך לא דרך, במסע מפרך של בריחות, מקומות מסתור ועוד. אוויגדור ניצל ומשפחתו נשארה שלמה וללא שריטה . הוא זכה לכבוד גדול ולהסתופף בחצרות אדמו"רים ובביתם של גדולי תורה. לימים חיתן את כל ילדיו עם משפחות מכובדות מהשורה הראשונה. כמה וכמה אדמו"רים נהפכו לחתניו. והסיפור הלא הוא כתוב בספר דברי הימים של המשפחה החשובה.

זהו סיפורו של הנער יוסף ש"פספס" את הפלגת המוות. הוא היה חברו הקרוב של אבי ז"ל ועזר רבות למשפחתנו. הסיפור אמתי לחלוטין בשינוי פרטים. שיהא זה לעילוי נשמתו, שיום האזכרה יתקיים בעוד מספר שבועות.




